EkBass/fiwiki-20250220-pages-articles huggingface dataset:
Eino Hanski

thumb|Eino Hanskin veistämä Evert Tauben patsas Göteborgin satamassa vuodelta 1996. Eino Hanski (17. heinäkuuta 1928 Leningrad, Neuvostoliitto – 17. elokuuta 2000 Göteborg, Ruotsi)Hanski, Eino, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen kirjailija ja kuvanveistäjä.Helsingin Sanomat 22.8.2000 Hänen tunnetuimpia teoksiaan ovat omaelämäkerrallinen Pitkät vuodet -romaanitrilogia sekä Evert Tauben muistomerkki. Eino Hanskin vanhemmat olivat vallankumouksen jälkeen Neuvostoliittoon jääneitä suomalaisia. Kirjoittamassaan trilogiassa Pitkät vuodet hän kertoi elämästään, jonka aikana hän kulki Leningradista monien vaiheiden kautta Ruotsiin. Trilogian ensimmäisessä osassa Pitkä talvi kerrotaan Leningradin piirityksestä, joka vei hengen Eino Hanskin isältä ja useilta sukulaisilta. Trilogian toinen osa Pitkä matka kertoo Hanskin sekä hänen äitinsä ja sisarensa matkasta Kaukasukselle, jonne heidän karjavaununsa neljästäkymmenestä matkustajasta vain yhdeksän pääsi hengissä perille. Saksalaisjoukkojen saapuminen heidän kotikyläänsä johti juutalaisten ja vähitellen myös monien muiden teloituksiin, ja Hanskin perhe katsoi parhaaksi paeta kohti Suomea. Trilogian päätösosassa Pitkä odotus kerrotaan Hanskien päätymisestä Ukrainan kautta Puolaan Gdańskin ja Gdynian pakolaisleireille. Lopulta perhe pääsi Suomeen, mutta kun inkeriläisiä alettiin luovuttaa Neuvostoliittoon, pakeni Hanski veneellä Pohjanlahden yli Ruotsiin ja asettui Hudiksvalliin. Ruotsissa Eino Hanski kävi kansankorkeakoulun, opiskeli valokuvausta sekä työskenteli metsä- ja satamatyömiehenä, valokuvaajana, sosiaalityöntekijänä ja matkailumajan vastaavana. Uransa kirjailijana hän aloitti omaelämäkerrallisella trilogiallaan 1960-luvulla. Sanasokeuden vaivaaman Hanskin apuna kirjoitustyössä toimi hänen ruotsalainen vaimonsa. Television kirjallisuusohjelmassa Röda rummet Hanskin trilogia äänestettiin sadan merkittävimmän 1900-luvulla ilmestyneen ruotsalaisen kaunokirjallisen teoksen joukkoon. Hanskin romaaneista Vapauden tunnit kertoo Venäjän kahdesta vallankumouksellisesta vuosikymmenestä Pietarissa alkaen vuodesta 1905. Hän kirjoitti myös muutamia televisionäytelmiä ja kuunnelmia sekä teki valokuvakirjan Eino Hanski Neuvostoliitossa. == Julkaisuja == *Den långa vintern (1965, suom. Pitkä talvi) *Den långa resan (1967, suom. Pitkä matka) *Den långa väntan (1968, suom. Pitkä odotus) *Revolutionens barn (1971) *De långa åren (1972, suom. Pitkät vuodet) *Eino Hanski i Sovjet (1974, suom. Eino Hanski Neuvostoliitossa) *Timmar av frihet (1974, suom. Vapauden tunnit) *Barfotamiljonärer (1978) *Brödrabataljonen (1979) *Onda själar (1981) *Heimopataljoona (1982) *Levande skuggor (1984) *Drömlös (1987) *Bilder från S:t Petersburg (1992) *År av längtan (1993) == Lähteet == * === Viitteet === Luokka:Suomalaiset kirjailijat Luokka:Suomalaiset kuvanveistäjät Luokka:Ruotsinsuomalaiset henkilöt Luokka:Vuonna 1928 syntyneet Luokka:Vuonna 2000 kuolleet
Gene Force

Gene Force (15. kesäkuuta 1916 New Madison, Ohio, Yhdysvallat – 21. elokuuta 1983 Brooklyn, Michigan, Yhdysvallat) oli yhdysvaltalainen Indianapolis 500 -kuljettaja. Hän osallistui kahteen Indianapolis 500 -kilpailuun kausina 1951 ja 1960. Hän oli vuoden 1951 kilpailussa 11:s ja vuoden 1960 kilpailussa 28:s. Force kilpaili myös 33 USAC-kilpailussa, joissa hän oli kolmesti kolmas. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1916 syntyneet Luokka:Vuonna 1983 kuolleet
Kylmäluoma

Kylmäluoma on järvi Kylmäluoman retkeilyalueella Taivalkosken itäosassa Pohjois-Pohjanmaan maakunnassa. Sen pinta-ala on 3,8 neliökilometriä. Etäisyys Oulusta on 160 kilometriä itäkoilliseen.Kylmäluoma. Järviwiki. Viitattu 22.1.2022. == Maantiede == Kylmäluoman pituus lännestä itään on 7,5 kilometriä. Leveimmät kohdat etelästä pohjoiseen ovat noin kilometrin. Järven osat lännestä itään ovat Pääselkä, Torinsalmi, Isoselkä, Rouvastinsalmi, Kotaselkä, Porolahti, Kotasalmi, Kotiselkä ja Konttiperä järven koilliskolkassa. Yli viidesosa Kylmäluomasta on vähintään 10 metriä syvä ja kymmenesosa vähintään 15 metriä syvä. Kylmäluoman syvimmät alueet sijaitsevat Torinsalmen ja Rouvastinsalmen välisellä järvenselällä. Syvin kohta on 24-metrinen Kirkkolaonhauta. Kotaselkä on rannoiltaan polveileva ja melko matala. Kotiselän eteläosa on matala, selän pohjoisosassa on 20 metriä syvä alue. Kylmäluoman länsipuoliskolla ei ole karttaan piirretty lainkaan 1,5 metrin syvyyskäyrää. Pääselällä 3 metrin syvyyskäyrä kulkee paikoin vain muutaman metrin etäisyydellä rannasta. Kylmäluomassa ei ole saaria eikä mainittavia matalikkoja. Kotiselän itäpuolisko ei kuuluu retkeilyalueeseen, ja sen itärannalla sijaitsee Kylmäluoman kylä. Kylmäluomaan virtaa laskuojia läheisiltä pikkujärviltä ja suoalueilta. Kylmäluoma lähtee alavirtaan Kotiselän lounaisrannalta, josta alkaa Kylmäluomanoja, joka virtaa soiden halki etelään Turpeiseen (224,0 metriä mpy). Turpeinen laskee melko leveää Murhijokea länteen Jokijärveen (223,7 metriä mpy). Kylmäluoman vesitilavuus on 25 330 000 kuutiometriä. Kylmäluoma (61.315.1.001) kuuluu Kylmäluomanojan valuma-alueeseen (61.315), joka on kolmannen jakovaiheen vesistö Iijoen vesistössä (61). Toinen jakovaihe on Jokijärven alue (61.31) ja ensimmäinen Iijoen yläosan valuma-alue (61.3). Kylmäluoma on laajin Kylmäluomanojan valuma-alueen 20:sta vähintään hehtaarin laajuisesta vakavedestä. Sitä seuraa 18 hehtaaria laaja Saarijärvi.Jokijärven lähialue (61.312). Järviwiki. Viitattu 22.1.2022. Kylmäluoma on seitsemänneksi laajin Taivalkosken 588:sta vähintään hehtaarin laajuisesta vakavedestä. Sitä seuraa Kurtinjärvi.Taivalkoski. Järviwiki. Viitattu 22.1.2022. == Lähteet == Luokka:Taivalkosken järvet Luokka:Iijoen yläosan valuma-alue
Hautajaiset Berliinissä

Hautajaiset Berliinissä () on Len Deightonin vakoiluromaani vuodelta 1964. Juhani Jaskarin suomennos ilmestyi 1965. Romaanin aihe on neuvostoliittolaisen tieteilijän loikkaus länteen. Sivujuonteena on homoseksuaalisuus. Kirjan pohjalta on 1966 tehty elokuva Hautajaiset Berliinissä, jonka on ohjannut Guy Hamilton ja jossa pääosaa näyttelee Michael Caine.Elonet Viitattu 17.3.2012 == Lähteet == Luokka:Vuoden 1964 kirjat Luokka:Brittiläiset romaanit Luokka:Len Deightonin teokset
Konnakärpänen

Konnakärpänen (Lucilia bufonivora) on sammakoiden ja konnien loinen. Konnakärpänen on noin sentin mittainen vihreänkiiltävä raatokärpäsiin (Calliphoridae) kuuluva siivekäs hyönteinen, joka laskee lisääntyäkseen munansa sammakkoeläimen selkään. Vuorokauden kuluessa munista kuoriutuu toukkia, jotka vaeltavat isäntänsä silmiin ja sieraimiin ja alkavat syödä pään pehmeitä kudososia. Sammakko kuolee saamiinsa vammoihin muutamassa päivässä. Konnakärpäsen toukat jatkavat kuolleen isäntäeläimensä syöntiä, kunnes mitään ei ole enää jäljellä. Toukat koteloituvat maahan, ja puolessatoista viikossa kuoriutuu uusi kärpässukupolvi. Naaraskärpänen munii keskimäärin noin 60–70 munaa, ja kesässä voi syntyä kolmekin uutta kärpässukupolvea. Nimensä konnakärpänen on saanut rupikonnasta, koska Keski-Euroopassa kärpäsen isäntä on useimmiten rupikonna. Isännäksi käyvät myös muut lajit, kuten esimerkiksi salamanterit. Laji on melko yleinen Etelä- ja Keski-Suomessa mutta varsin huomaamaton, koska useimmiten uhreiksi valikoituneet isäntäeläimet ovat heinikoiden kätköissä kuolleina. ==Lähteet== *ISBN 951-35-4756-6 Suomen eläimet. === Viitteet === == Aiheesta muualla == * Laji.fi: Lucilia bufonivora * UniProt: Taxonomy - Lucilia bufonivora * University of Michigan, Animal Diversity Web (ADW): Lucilia bufonivora * PheroBase: Semiochemicals of Lucilia bufonivora, the Toad blowfly Luokka:Eläinten loistaudit Luokka:Raatokärpäset
Margaret Morse Nice

Margaret Morse Nice (s. 6. joulukuuta 1883 Amherst, Massachusetts – 26. kesäkuuta 1974 Chicago) oli yhdysvaltalainen lintutieteilijä ja kirjailija. Nicen isä oli Anson D. Morse, Amherst Collegen historian professori, ja äiti Margaret Duncan (Ely). Hänellä oli kuusi sisarusta. Nicen intohimo lintuihin syttyi jouluna 1895, jolloin hän 12-vuotiaana sai lahjaksi Mabel Osgood Wrightin lintukirjan Bird-Craft. Nice suoritti Bachelor of Arts -tutkinnon Mount Holyoke Collegessa 1906, ja Master of Arts -tutkinnon biologiassa Clark Universityssä Worcesterissa Massachusettsissa 1915. Näihin aikoihin hän kirjoitti peltoviiriäisen (Colinus virginianus) ravinnosta ensimmäisen tutkielmansa. Clark Universityssä Nice tutustui Leonard Blaine Niceen ja he avioituivat 1908. Heille syntyi viisi lasta. Perhe muutti Normaniin Oklahomaan, josta Leonard sai viran yliopistosta. Vuosina 1913–1927 Nice tutki Oklahoman linnustoa ja julkaisi teoksen Birds of Oklahoma 1931. Hän kiinnostui myös lastenpsykiatriasta tarkkaillen omia lapsiaan ja julkaisi aiheesta 18 artikkelia. 1927 perhe muutti Columbusiin Ohioon, josta Leonard sai professuurin Ohion valtionyliopistosta. Columbusissa Nice ryhtyi tutkimaan laulusirkun (Melospiza melodia) elämää. Tutkimukset alkoivat 1929 ja kestivät kahdeksan vuotta. 1937 hän julkaisi aiheesta teoksen Studies in the Life History of the Song Sparrow, joka nosti hänet maailman ornitologien eturiviin. Hänet valittiin ensimmäisenä naisena Wilson Clubin puheenjohtajaksi ja American Ornithologists' Unionin (AOU) jäseneksi. 1938 hän vietti kaksi kuukautta Itävallassa tutkien vankina pidettyjen lintujen käyttäytymistä yhdessä Konrad Lorenzin kanssa. Nice julkaisi ensimmäiset laulusirkkuartikkelinsa Saksassa Journal für Ornithologiessa Ernst Mayrin ja Erwin Stresemannin avustuksella 1933 ja 1934, koska yhdysvaltalaiset tieteelliset sarjat eivät suostuneet julkaisemaan niin pitkää artikkelia. Nice kirjoitti lähes 250 artikkelia linnuista, 3 000 kirja-arvostelua ja useita kirjoja. Hänelle myönnettiin kaksi kunniatohtorin arvoa ja hän oli muun muassa Suomen lintutieteellisen yhdistyksen kunniajäsen. Wilson Ornithological Society perusti hänen nimeään kantavan mitalin Margaret Morse Nice Medalin vuonna 1997. Margaret Morse Nice kuoli Chicagossa 26. kesäkuuta 1974 verisuonten kalkkiutumiseen, vain pari kuukautta miehensä kuoleman jälkeen. == Lähteet == * Muistokirjoitus, The Auk * Wilson Ornithological Society Luokka:Yhdysvaltalaiset ornitologit Luokka:Vuonna 1883 syntyneet Luokka:Vuonna 1974 kuolleet
Gilles Bernheim

Gilles Bernheim (s. 1952 Aix-les-Bains) on ranskalainen rabbi. Hän aloitti 1. tammikuuta 2009 virkansa maansa juutalaisyhteisön päärabbina, jona häntä edelsi Joseph Sitruk. Huhtikuussa 2009 Bernheimista tehtiin Kunnialegioonan ritari. Ennen kesäkuussa 2008 tapahtunutta valintaansa päärabbiksi hän oli toiminut Pariisin suuren synagogan rabbina vuodesta 1997. == Aiheesta muualla == * Bernheimin nettisivusto Luokka:Ranskalaiset rabbit Luokka:Ranskan juutalaiset Luokka:Vuonna 1952 syntyneet Luokka:Elävät henkilöt
Joseph Sitruk

Joseph Haïm Sitruk (16. lokakuuta 1944 Tunis – 25. syyskuuta 2016 Pariisi) oli ranskalainen rabbi, joka toimi maansa juutalaisyhteisön päärabbina vuosina 1987–2008. Vuonna 2008 hänen tilalleen valittiin Gilles Bernheim, joka aloitti Ranskan päärabbina 1. tammikuuta 2009. Ennen nousemistaan päärabbiksi Sitruk oli toiminut Strasbourgin rabbina ja Marseillen päärabbina. Hän toimi myös eurooppalaisten rabbien konferenssin puheenjohtajana. Hänestä tuli vuonna 2007 Kunnialegioonan komentaja. Vuonna 2001 kärsimänsä sairauskohtauksen jälkeen Sitruk oli osittain halvaantunut.Battle for France’s Top Rabbi Post Goes Viral == Lähteet == Luokka:Ranskalaiset rabbit Luokka:Ranskan juutalaiset Luokka:Vuonna 1944 syntyneet Luokka:Vuonna 2016 kuolleet
Mari (kappale)

Mari on Kasevan vuonna 1975 singlenä levyttämä kappale. Se kuuluu yhtyeen tunnetuimpiin. Laulun on säveltänyt ja sanoittanut Asko Raivio, sovitus on hänen ja Mikko Jokelan. Kappale julkaistiin alun perin vain singlenä, mutta se on mukana vuonna 2003 julkaistulla kokoelmalla Monen vuoden jälkeen – parhaat laulut. Kappaleella on vierailevana kosketinsoittajana Pedro Hietanen. == Aiheesta muualla == * Kaseva: Mari. Ylen Elävä arkisto. Luokka:Suomalaiset musiikkikappaleet Luokka:Vuoden 1975 kappaleet
Hiljainen on laulu rakkauden

Hiljainen on laulu rakkauden on Taikakuun vuonna 2005 samannimisellä albumillaan levyttämä kappale. Sen on säveltänyt ja sanoittanut Samppa Komokallio, sovitus on yhtyeen. Se on yhtyeen tunnetuimpia kappaleita ja myös vuoden 2005 tunnetuimpia iskelmähittejä. Luokka:Vuoden 2005 kappaleet Luokka:Suomalaiset iskelmät
Köyhän miehen Peace&Love

Köyhän miehen Peace&Love; on Pate Mustajärven vuonna 2005 albumillaan Ajan päivin, ajan öin levyttämä kappale. Se löytyy myös levyltä Musiikkia elokuvasta Vares ja Pate Mustajärven kokoelmalta Miehen tie - 50-vuotiskokoelma. Kappaleen on säveltänyt Olli Lindholm ja sanoittanut Pauli Hanhiniemi, sovituksen ovat tehneet yhdessä Jari Latomaa ja Mikko Kangasjärvi. Luokka:Vuoden 2005 kappaleet Luokka:Suomalaiset rockkappaleet
Thomas Bewick

Thomas Bewick (s. 12. elokuuta 1753 Mickley, Ovingham, Northumberland, Englanti – 8. marraskuuta 1828 Gateshead, Durham) oli englantilainen kaivertaja ja lintutieteilijä. Bewickin isä John Bewick vuokrasi pienen hiilikaivoksen Mickley Bankista ja lähetti Thomasin kouluun läheiseen Ovinghamin kylään. Thomas oli heikko oppilas mutta osoitti jo hyvin nuorena piirtämisen lahjoja, vaikka ei koskaan opiskellut taidetta. 14-vuotiaana hänet esiteltiin Ralph Beilbylle, kaivertajalle Newcastlesta. Beilbyn pajassa Thomas oppi taitavaksi puun kaivertajaksi ja 1776 hänestä tuli Beilbyn yhtiökumppani. Bewickin kuuluisin teos History of British Birds ilmestyi vuosina 1797–1804 ja Birds kaksiosaisena Land Birds ja Water Birds, lisäyksin vuonna 1821. Hän kuvitti useiden kirjailijoiden teoksia. Vuonna 1786 Bewick avioitui Isabella Elliotin kanssa ja heille syntyi neljä lasta. Bewickin kunniaksi on nimetty tarhapeukaloinen (Thryomanes bewickii) (John James Audubon, 1829). Myös pikkujoutsenen vanha nimi Cygnus bewickii on annettu hänen mukaansa. Luokka:Brittiläiset ornitologit Luokka:Brittiläiset taiteilijat Luokka:Kaivertajat Luokka:Vuonna 1753 syntyneet Luokka:Vuonna 1828 kuolleet
Gaius Julius Vindex

Gaius Julius Vindex (kuoli 69) oli roomalainen poliitikko. Hän oli kuninkaallista sukua, joka oli alkujaan Aquitaniasta. Vindexin isä oli senaattori. Vindex oli Gallia Lugdunensiin maaherrana Neron aikana. Hän kapinoi vuonna 68 ja sai tukea Galbalta. Germania Superiorin maaherra Verginius Rufus kukisti hänet. Tämän jälkeen Vindex teki itsemurhan. ==Lähteet== Luokka:Roomalaiset poliitikot
Sarjakuvalehti

Sarjakuvalehti tarkoittaa seuraavia asioita: * sarjakuvalehti, sarjakuvia sisältävä lehti * Sarjakuvalehti, suomalainen sarjakuvalehti.
For My Lady

For My Lady on The Moody Blues -yhtyeen kappale vuonna 1972 julkaistulla albumilla Seventh Sojourn. Sen on kirjoittanut yhtyeen huilisti Ray Thomas. Kappale julkaistiin myös ”I'm Just a Singer (In a Rock and Roll Band)” -singlen b-puolella. Neumann levytti kappaleesta suomenkielisen version ”Naiselleni”, johon hän kirjoitti suomenkieliset sanat. Kappale julkaistiin hänen ensimmäisellä sooloalbumillaan Albion vuonna 1986. Sovituksen on tehnyt Pave Maijanen. Kappale on myös Neumannin kokoelmalla Naiselleni. Luokka:Vuoden 1972 kappaleet Luokka:Brittiläiset musiikkikappaleet
Keskellä selkää (albumi)

Keskellä selkää on suomalaisen Cameon ensimmäinen studioalbumi. Se julkaistiin Hi-Hat merkillä numerolla Hilp 108 1975. Albumin nimikkokappale ilmestyi julkaisuvuotenaan myös singlenä B-puolenaan "Buffalo"-kappale. == Kappaleet == === A-puoli === # # # # # === B-puoli === # * # # # # == Kokoonpano == * Pekka Tonttila – laulu, akustinen kitara * Matti Lehto – laulu, akustinen kitara, piano, huilu === Vierailevat muusikot === * Upi Sorvali – rummut, lyömäsoittimet, vibrafoni, sovitukset * Uppe Siitonen – basso * Sami Hurmerinta – sähkökitarat * Seppo Sillanpää – banjo, viulu * Esa Kotilainen – harmonikka, Moog-syntetisaattori, jousisyntetisaattori === Muut tekijät === * Tommi Liuhala – tuottaja * Jukka Teittinen – äänittäjä, miksaaja * Antti Joki – äänittäjä * Tom Vuori – äänittäjä * Reijo Porkka – kuvat * Jora Auersalo – kansikuva == Aiheesta muualla == * Keskellä selkää discogs.com -sivustolla Luokka:Vuoden 1975 esikoisalbumit Luokka:Cameon (duo) albumit Luokka:Tommi Liuhalan tuottamat albumit
Vaughan Jones

Vaughan Frederick Randal Jones (31. joulukuuta 1952 – 6. syyskuuta 2020) oli uusiseelantilainen matemaatikko, joka tutki urallansa muun muassa von Neumannin algebroita, solmupolynomeja ja konformaalista kuntateoriaa. Hän sai Fieldsin mitalin vuonna 1990 ja tuli kuuluisaksi pukeuduttuaan palkintojen jakotilaisuudessa Uuden-Seelannin rugbymaajoukkueen pelipaitaan. Jones on Kalifornian yliopiston professori ja on Aucklandin yliopiston kunniaprofessori. Jones syntyi Gisbornessa Uudessa-Seelannissa ja kävi yläasteen ja lukion Aucklandin Grammar Schoolissa. Hän suoritti Aucklandin yliopistossa yliopisto-opinnot, jossa hän valmistui kandidaatiksi vuonna 1972 ja maisteriksi vuonna 1973. Hän meni jatko-opintoihin Sveitsiin Geneven yliopistoon, jossa hän väitteli tohtoriksi vuonna 1979. Väitöskirjansa Actions of finite groups on the hyperfinite II1 factor ohjaaja oli André Haefliger. Vuonna 1980 Jones muutti Yhdysvaltoihin. Hän opetti ensiksi Kalifornian yliopistossa vuosina 1980–1981 ja sitten Pennsylvanian yliopistossa vuosina 1981–1985, jonka jälkeen hänestä tuli Kalifornian yliopiston matematiikan professori. Jones tutkii solmupolynomeja ja hänen mukaansa on nimetty Jonesin polynomi. Keksintö syntyi odottamatta, kun Jones tutki von Neumannin algebroja. Keksintö johti monien klassisten solmuteorian ongelmien ratkaisuun ja lisäsi kiinnostusta tutkia pieniulotteisia topologioita. Jonesille myönnettiin New Zealand Order of Meritin Distinguished Companionship vuonna 2002. Vuosina 2015–2018 Jones toimi matemaatikkojen kansalaisjärjestön International Mathematical Unionin (IMU) varapuheenjohtajana. == Lähteet == == Aiheesta muualla == * Jonesin kotisivu * Uraprofiili Aucklandin yliopistossa Luokka:Uusiseelantilaiset matemaatikot Luokka:Fieldsin mitalistit Luokka:Uusiseelantilaiset professorit Luokka:Vuonna 1952 syntyneet Luokka:Vuonna 2020 kuolleet
Tie Pentinkulmalle

Tie Pentinkulmalle on Mikko Niskasen ohjaama ja Mauri Panellin käsikirjoittama tv-elokuva, joka esitettiin Tesvisiossa 7. helmikuuta 1965. Kestoltaan 19-minuuttisessa mustavalkoisessa elokuvassa kierretään Väinö Linnan lapsuusmaisemissa Urjalassa etsimässä mahdollisia kuvauspaikkoja Täällä Pohjantähden alla -elokuvaa varten. Tie Pentinkulmalle -elokuvassa ei ole näyttelijöitä, vaan kamera kuvaa lähinnä alueen teitä, luontoa ja rakennuksia. Se keskittyy etupäässä kolmeen teemaan: torppaan, pappilaan ja työväentaloon. Elokuvassa lukijoina toimivat Väinö Linna ja Paavo Eini. Tie Pentinkulmalle on nähtävissä muun muassa Akseli ja Elina -dvd-levyn ekstramateriaaleista. Luokka:Mikko Niskasen ohjaamat elokuvat Luokka:Vuoden 1965 suomalaiset elokuvat Luokka:Suomalaiset lyhytelokuvat Luokka:Suomalaiset televisioelokuvat
Maattivuono

Maattivuono () on Barentsinmeren vuono Petsamon kunnan pohjoisosassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1940 luovuttaman Kalastajasaarennon alueella ja oli Suomelle kuuluessaan osa Petsamon kuntaa. Maattivuono sijaitsee Kalastajansaarennon eteläisemmän osan Keskisaarennon ja mantereen välissä. Maattivuonon perukan ja Kalastajasaarennon eteläpuolella olevan Muotkavuonon erottaa toisistaan kapea kannas, joka yhdistää Keskisaarennon mantereeseen. Maattivuonon suulla vuonon etelärannalla mantereen puolella on Hirvasniemi ja pohjoisrannalla Keskisaarennon puolella Valasniemi. Vuonon pituus sen suulla sijaitsevien Valas- ja Hirvaniemien kohdalta vuonon perukkaan on noin kahdeksan kilometriä. Suomelle kuuluessaan vuonon pohjoisrannalla sijaitsi Maattivuonon kylä. == Lähteet == Luokka:Petsamon vuonot
Siniväriset

Siniväriset on 2009 ensi-iltansa saanut suomalainen episodinäytelmä. Sukupolvinäytelmän kolme kirjoittajaa ovat Okko Leo, Kati Kaartinen ja Outi Nyytäjä. Siniväristen osat ovat Leon Täyspuuvillakuosi, Kaartisen Mykkäset ja Nyytäjän Amatsonit. Q-teatteri esitti Siniväriset ensi kertaa kesällä 2009 Suomenlinnan kesäteatterissa. Ohjaajana toimi Heidi Räsänen ja rooleissa olivat muun muassa Laura Birn, Wanda Dubiel Elena Leeve ja Taisto Oksanen. ==Lähteet== Luokka:Suomalaiset näytelmät
Muteniaatikot

Muteniaatikot on rap-artisti Ezkimon 9. syyskuuta 2009 julkaistu kolmas studioalbumi. Levyn on tuottanut kokonaan Ezkimon pikkuveli Juan Muteniac. Levyn nimi tulee samannimisestä yhtyeestä. Albumilla vierailevat Asa, Mariska, Chris Lee Norjasta ja Black Wall Street Europen toimitusjohtaja Big J Itävallasta. Joniveli vierailee DJ:n ominaisuudessa. == Kappaleet == # # # # # # # # # # # # # # == Aiheesta muualla == * Tuoreet Platat: Albumin arvostelu Tuoreet Platat: Levyarvio¨ == Lähteet == Luokka:Ezkimon albumit Luokka:Juan Muteniacin tuottamat albumit Luokka:Vuoden 2009 albumit
Virgin Radio

Virgin Radio on brittiläisen Virgin Groupin omistama tuotemerkki, jonka alla toimii useita radioasemia eri puolilla maailmaa. Nimen alla toimivat asemat ovat eri tahojen itsenäisesti omistamia. Asemat vastaavat pääsääntöisesti itse ohjelmistostaan, mutta ne esittävät myös yhteistä materiaalia. Useimmat Virgin Radion asemista esittävät joko rockmusiikkia, tai tuoreita hittikappaleita. Virgin Radion asemia on Ranskassa, Kanadassa, Italiassa, Dubaissa, Intiassa, Thaimaassa ja Turkissa. Vuoteen 2008 saakka asemia oli myös Isossa- Britanniassa. ==Aiheesta muualla== *Virgin Radio Internationalin kotisivut Luokka:Radioasemat Luokka:Virgin Group
Oscar Browning

Oscar Browning (17. tammikuuta 1837 Lontoo – 6. lokakuuta 1923 Rooma) oli englantilainen kirjailija, historioitsija ja akateemikko. Oscar syntyi kauppias William Shipton Browningin perheeseen. Hän opiskeli Eton Collegessa William Johnson Coryn oppilaana ja myöhemmin Cambridgen yliopiston King's Collegessa. Vuonna 1868 homoseksuaalista Browningista tuli Simeon Solomonin rakastaja. Browning opetti entisessä koulussaan Etonissa viidentoista vuoden ajan, kunnes tuli erotetuksi, koska hänellä oli ollut suhde miespuoliseen oppilaaseen George Curzoniin. Tämän jälkeen hän muutti King's Collegeen, jossa häntä arvostettiin älykkönä. Käytyään Intiassa sen uuden varakuninkaan ja entisen oppilaansa George Curzonin kutsusta hän palasi Cambridgeen, jonka yliopistosta hän sai paikan historian luennoitsijana. Hänestä tuli ajan myötä merkittävä henkilö yliopistopiireissä ja hän toimi useissa luottamustehtävissä. 1908 hän jätti Cambridgen ja jäi eläkkeelle Bexhill-on- Seaan. Ensimmäisen maailmansodan syttyessä syksyllä 1914 hän oli matkalla Italiassa, jonne hän päätti myös jäädä. Hän kuoli Roomassa 86-vuotiaana. Suuri osa hänen papereistaan ja kirjeenvaihdostaan katosi hänen kuoltuaan. Katoamisen taustalla epäillään ollun Hugo Worthamin, joka oli Browningin veljenpoika ja hänen perunkirjoittajansa. Wortham olisi vienyt paperit kirjoittaakseen sedästään elämäkerran Victorian Eton and Cambridge: being the life and times of Oscar Browning. ==Browningin teoksia== *England and Napoleon in 1803 (1887) *History of England (4 vols. 1890) *Dante; Life and Works (1891) *Wars of the Nineteenth Century (1899) *History of Europe 1814-1843 (1901) *Guelphs and Ghibellines (1903) *Napoleon, the first Phase (1905) *Memories of Sixty Years at Eton, Cambridge and Elsewhere (1910), ISBN 1-4021-8433-6 == Aiheesta muualla == * A list of The Papers of Oscar Browning, held by King's College Archive Centre, Cambridge Luokka:Englantilaiset kirjailijat Luokka:Brittiläiset historioitsijat Luokka:Vuonna 1837 syntyneet Luokka:Vuonna 1923 kuolleet
Kirkkonummen luutuura

Kirkkonummen luutuura on Kirkkonummen Kauhalasta löytynyt kivikautinen hirven luusta valmistettu työkalu. Vuonna 1913 löydettiin ojankaivuun yhteydessä luutuura Kauhalan Kittelbergetin alapuolelta. Tuura oli tehty hirven jalan väliluusta. Luu oli halkaistu pituussuunnassa ja alaosa oli teroitettu ja muotoiltu teräksi. Työkalu oli ilmeisesti kiinnitetty puuvarteen jatkeeksi. Luutuuraa oli mahdollisesti käytetty avannon hakkaamiseen jäähän,Backman, S. & Ihrcke-Åberg, I: Vanha Kirkkonummi. Kyrkslätts hembygdsförening r.f., 2006. mahdollisesti myös hylkeentappovälineenä. Janne Vilkuna testasi esineen kopiolla avannon tekemistä vuonna 1978. Kokeessa kävi ilmi, että tuura olisi toiminut tehokkaana välineenä jään hakkaamiseen. Halkaisijaltaan kymmensenttisen avannon tekemiseen 7 cm paksuiseen jäähän meni kaksi minuuttia ja puolen metrin paksuiseen jäähän 20 minuuttia. Kauhalan luutuura on yksi kolmesta vanhimmasta todisteesta ihmisten toiminnasta Suomessa. Kaksi muuta ovat Antrean kalaverkko ja Heinolan reenjalas. Luutuuran iäksi on arvioitu noin 8500 vuotta, eli se on peräisin ajalta noin 6500 eaa. Esineestä ei tosin ole saatu radiohiiliajoitustaHuurre, Matti: Kivikauden Suomi. Otava, 2001. ja löydön geologinenkin ajoitus on epävarma.Huurre, Matti: 9000 vuotta Suomen esihistoriaa. Otava, 1979. Luutuura kuuluu tyypiltään Kundan kulttuurin esineistöön. ==Lähteet== Luokka:Kirkkonummen historia Luokka:Kivikausi Suomessa Luokka:Suomen muinaisjäännökset
Greg Adams

Greg ”Gus” Daren Adams (alun perin Greg Daren Adamakos, s. 1. elokuuta 1963 Nelson, Brittiläinen Kolumbia, Kanada) on entinen kanadalainen jääkiekkoilija. Hän pelasi 17 kauden aikana 1056 NHL-ottelua. ==Ura== Adams pelasi yliopistojääkiekkoa Pohjois-Arizonan yliopistossa vuosina 1982–1984. NHL:n kykyjenetsijät kiinnostuivat hänestä, kun hän teki kaudella 1983–1984 26 ottelussa 44 maalia ja 73 pistettä. Adams aloitti NHL-uransa New Jersey Devilsissä vuonna 1984, kun hän oli tehnyt seuran kanssa pelaajasopimuksen kesäkuussa 1984. Ensimmäisen ammattilaiskautensa aikana hänestä kehittyi hyvä kahdensuunnanpelaaja. Hän pelasi New Jerseyssä syyskuuhun 1987 asti, jolloin seura myi hänet yhdessä Kirk McLeanin kanssa Vancouver Canucksiin. New Jersey sai Vancouverista vaihdossa Patrik Sundströmin. Vancouverissa Adams pelasi suurimman osan NHL-urastaan. Vuonna 1988 hän pelasi NHL:n tähdistöottelussa. Keväällä 1994 Vancouver eteni Stanley Cupin finaaleihin, mutta hävisi New York Rangersille. Huhtikuussa 1995 Vancouver myi Adamsin ja Dan Kesan Dallas Starsiin, josta se sai vaihdossa Russ Courtnallin. Dallasissa Adams pelasi vielä kolme kautta. Syyskuussa 1998 Adams solmi vapaana agenttina pelaajasopimuksen Phoenix Coyotesin kanssa, jossa hän pelasi kaksi kautta. Marraskuussa 2000 Adams solmi pelaajasopimuksen Florida Panthersin kanssa. Adams lopetti NHL-uransa vuonna 2001, mutta pelasi vielä yhden kauden 2002–2003 Saksassa Frankfurt Lionsissa. Adams loukkaantui uransa aikana usein ja pelasi vain kerran täyden NHL-kauden. == Tilastot == 1980–81 Kelowna Buckaroos BCJHL 48 40 50 90 16 — — — — — 1982–83 Pohjois-Arizona NCAA 29 14 21 35 46 — — — — — 1983–84 Pohjois-Arizona NCAA 26 44 29 73 34 — — — — — 1984–85 New Jersey Devils NHL 36 12 9 21 14 — — — — — Maine Mariners AHL 41 15 20 35 12 11 3 4 7 0 1985–86 New Jersey Devils NHL 78 35 42 77 30 — — — — — MM 1 1 0 1 0 1986–87 New Jersey Devils NHL 72 20 27 47 19 — — — — — 1987–88 Vancouver Canucks NHL 80 36 40 76 30 — — — — — 1988–89 Vancouver Canucks NHL 61 19 14 33 24 7 2 3 5 2 1989–90 Vancouver Canucks NHL 65 30 20 50 18 — — — — — MM 10 8 1 9 10 1990–91 Vancouver Canucks NHL 55 21 24 45 10 5 0 0 0 2 1991–92 Vancouver Canucks NHL 76 30 27 57 26 6 0 2 2 4 1992–93 Vancouver Canucks NHL 53 25 31 56 14 12 7 6 13 6 1993–94 Vancouver Canucks NHL 68 13 24 37 20 23 6 8 14 2 1994–95 Vancouver Canucks NHL 31 5 10 15 12 — — — — — Dallas Stars NHL 12 3 3 6 4 5 2 0 2 0 1995–96 Dallas Stars NHL 66 22 21 43 33 — — — — — 1996–97 Dallas Stars NHL 50 21 15 36 2 3 0 1 1 0 1997–98 Dallas Stars NHL 49 14 18 32 20 12 2 2 4 0 1998–99 Phoenix Coyotes NHL 75 19 24 43 26 3 1 0 1 0 1999–00 Phoenix Coyotes NHL 69 19 27 46 14 5 0 0 0 0 2000–01 Florida Panthers NHL 60 11 12 23 10 — — — — — 2001–02 ei pelannut 2002–03 Frankfurt Lions DEL 50 18 24 42 88 — — — — — NHL yhteensä 1056 355 388 743 326 81 20 22 42 16 ==Lähteet== * * * Luokka:Kanadalaiset jääkiekkoilijat Luokka:Vuonna 1963 syntyneet Luokka:Elävät henkilöt
Come Dancing with The Kinks

Come Dancing with The Kinks – The Best of The Kinks 1977–1986 on The Kinksin vuonna 1986 julkaistu kokoelma-albumi, jolle sisältyy yhtyeen Arista Records -aikakauden kappaleita vuosilta 1977–86. Mukana on myös vanhempia klassikoita, mutta ne ovat liveversioita vuoden 1980 livealbumilta One for the Road. Alkuperäiseen vinyyliversioon sisältyi kaksi levyä, mutta sekä saman vuoden että vuoden 2000 CD-versiossa kaikki kappaleet sisältyivät yhdelle levylle. ==Kappaleet== ===Vuoden 1986 vinyylipainos=== ====LP 1==== A-puoli # # # # # B-puoli # * # # # # ====LP 2==== A-puoli # # #Long Distance #Heart of Gold # B-puoli # * # # # ===Vuoden 1986 CD-painos=== # # # # # # # # # # # # # # # # ===Vuoden 2000 CD-painos=== # # # # # # # # # # # # # # # # # # ==Lähteet== Luokka:Vuoden 1986 kokoelma-albumit Luokka:The Kinksin kokoelma-albumit
Larry Charles

Larry Charles (s. 20. helmikuuta 1956) on yhdysvaltalainen elokuvaohjaaja ja käsikirjoittaja. Hänet tunnetaan parhaiten ohjaamistaan elokuvista Borat (2006), Brüno (2009) ja Diktaattori (2012), joiden pääosassa esiintyi Sacha Baron Cohen. Charles esiintyi stand up -koomikkona 1970-luvulla kunnes hänet 1980-luvun alussa palkattiin käsikirjoittamaan sketsisarjaa Fridays. 1990-luvulla hän käsikirjoitti lukuisia jaksoja sarjoihin Seinfeld, Hulluna sinuun ja Dilbert. Vuonna 2000 Charles alkoi työskennellä myös ohjaajana ja hän on ohjannut jaksoja Larry Davidin sarjasta Jäitä hattuun. Hän on myös tuottanut muutaman jakson sarjasta Entourage. Ensimmäisen elokuvansa Masked and Anonymous Charles ohjasi vuonna 2003. Hän käsikirjoitti elokuvan yhdessä Bob Dylanin kanssa salanimillä ja elokuvassa Dylan näytteli myös pääosaa. Nimekkäästä näyttelijäkaartista huolimatta elokuva jäi kuitenkin vähälle huomiolle. Charlesin seuraava ohjaus Borat oli paljon menestyksekkäämpi. Charles korvasi Boratin ohjaajana Todd Phillipsin, joka lähti kesken elokuvan teon. Vuonna 2008 Charles ohjasi Bill Maherin tähdittämän ja käsikirjoittaman humoristisen dokumentin Uskomatonta. == Filmografia ohjaajana == *Masked and Anonymous (2003) *Borat (2006) *Uskomatonta (2008) *Brüno (2009) *Diktaattori (2012) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset televisiokäsikirjoittajat Luokka:Vuonna 1956 syntyneet Luokka:Elävät henkilöt
Pahojen poikien lauluja 1–2

Pahojen poikien lauluja 1–2 on Audiovox Recordsin vuonna 1992 julkaisema kokoelma-albumi. Kokoelma-albumi sisältää Juha ”Watt” Vainion tekemiä "pornolauluja" vuosilta 1976–1979. Albumi sai jatkoa vuonna 1997, kun Porno- ooppera / Pahojen poikien lauluja 3 -kokoelma julkaistiin CD:nä. Molemmat levyt myivät kultaa. Lauluja julkaistiin myös karaokelevyllä. Levyn artistit esiintyivät salanimillä. Vainio esiintyi kappaleissa salanimellä Junnu Kaihomieli. Hän kirjoitti kappaleet ja myös lauloi joissain. Useassa laulussa on jokin tuttu melodia, joista tekijänoikeussuojat olivat umpeutuneet: esimerkiksi kappale ”Kumi-Roope” on rivompi versio kansanlaulusta ”Rosvo- Roope”. Vuonna 1979 Vainio oli mukana tekemässä myös toisen kasetillisen näitä ralleja. Kappaleita julkaistiin CD:llä vasta vuonna 1992. Kappaleiden alkuperäisiä master-nauhoja ei ole enää jäljellä. ==Kappaleet== # Junnu Kaihomieli – Paljaana # Lenita Lauren – Kersantti # Junnu Kaihomieli – Keskussairaalassa # Aino Akti – Iltasatu # Asko Kamppi – Pohjolan pidot # Carita – Pillurock # Junnu Kaihomieli – Lukretsia Ja kasanova # Aino Akti – Lehtimiehen moraali # Asko Kamppi – Kumi-Roope # Carita – Oi Jussi # Aino Akti – Kerrankin tarpeekseen # Junnu Kaihomieli – Turakainen Thaimaassa # Junnu Kaihomieli – Aina mielessä # Aino Akti – Marssi # Sanna ja Aatu – Sanna # Junnu Kaihomieli – Saarnaaja # Lenita Lauren – Syylä # Aino ja Lenita – Sikermä # Junnu Kaihomieli – Kun mä kuolen # Aino Akti – Nakkilassa # Asko Kamppi – Paksu poika # Junnu Kaihomieli – Isoäidin kalsarit # Lenita Lauren – Nousee, laskee # Kaikki levyn artistit – Kalle-Kustaa == Katso myös == * Juha Vainion pornolaulut ==Lähteet== Luokka:Vuoden 1992 kokoelma-albumit Luokka:Juha Vainion albumit Luokka:Suomalaiset huumorialbumit
Kazuto Sakata

Kazuto Sakata (s. 15. elokuuta 1966 Tokio) on japanilainen entinen ratamoottoripyöräilijä. Hän on kaksinkertainen 125cc-luokan maailmanmestari vuosilta 1994 ja 1998. Sakata ajoi MM-tasolla koko uransa 125-kuutioisissa. Jo ensimmäisellä kaudellaan 1991 hän pääsi kerran palkintopallille ollen toinen Malesian GP:ssä. Kärkikuskien joukkoon Sakata ajoi kaudella 1993, kun hän oli yhtä osakilpailua lukuun ottamatta jokaisessa palkintopallilla. Pisteet riittivät silti vasta toiseen sijaan MM-sarjan kokonaiskilpailussa. Seuraavalla kaudella Kazuto Sakata siirtyi Aprilialle ja voitti ensimmäisen maailmanmestaruutensa. Kaudella 1995 Sakata oli edelleen sarjan parhaimmistoa ja otti MM-sarjan hopeaa. Kahden vaisumman kauden jälkeen Sakata palasi sarjan kärkikuljettajaksi kaudella 1998. Neljä osakilpailuvoittoa ja tasaiset suoritukset, jokaisessa kisassa sijoittuminen kymmenen parhaan joukkoon, riittivät uran toiseen maailmanmestaruuteen. Mestaruus virallistettiin vasta kolme viikkoa viimeisen osakilpailun jälkeen, koska kauden toiseksi viimeisessä osakilpailussa Sakatan moottoripyörän polttoaineesta otetuissa näytteissä oli epäselvyyttä. Ensimmäinen testi osoitti polttoaineen olleen sääntöjen vastaista, mutta toisen testin mukaan polttoaineen arvot olivat sallittujen raja-arvojen sisällä. Asia meni Kansainvälisen moottoripyöräilyliiton MM-sarjasta vastaavan hallituksen käsiteltäväksi, joka päätti, että jälkimmäinen testitulos jää voimaan. Jos Sakata olisi hylätty, maailmanmestaruus olisi mennyt maanmiehelle Tomomi Manakolle. Sakata siirtyi kaudeksi 1999 Hondalle. Hän jäi MM-pisteissä vasta neljänneksitoista ja lopetti uransa kauden jälkeen. Sakata osallistui vuonna 1997 moottoripyörien kestävyyskilpailuun Suzukan 8 tunnin ajoon parinaan Jun Maeda. ==Saavutukset== ===125cc-luokka=== *Maailmanmestaruus 1994 ja 1998 *MM-sarjan toinen 1993 ja 1995 *11 osakilpailuvoittoa, 23 kakkossijaa, 7 kolmossijaa ==Lähteet== ==Aiheesta muualla== * Kazuto Sakatan kotisivut Luokka:Japanilaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1966 syntyneet Luokka:Elävät henkilöt
Mehter

Mehter oli erityisesti osmanien valtakunnan janitsaarisotilaiden perinteinen marssimusiikkityyli. Se levisi yleiseen käyttöön ja sitä soitettiin virallisissa tilaisuuksissa ja juhlissa. Mehter kiellettiin janitsaarikapinan väkivaltaisen kukistamisen jälkeen 1826, mutta musiikkiperinne herätettiin osmanivaltakunnan lakkauttamisen jälkeen ja sitä pidetään yllä yhä nykyajan Turkissa. Keski-Eurooppaan musiikkityyli levisi luultavasti 1720 Puolan kuningas August II:n armeijan ottaessa sen käyttöön. Janitsaariorkesterin soitolle on tyypillistä vaihteleva rumpujen ja kellojen käyttö ja bassorummun, triangelin ja symbaalien yhdistäminen. Musiikkityyliä on jäljitelty orkesterimusiikissa erityisesti 1700-luvun lopussa ja 1800-luvun alussa. Tämä on kuultavissa esimerkiksi Christoph Gluckin La Rencontre imprévue (1764; ”Odottamaton kohtaaminen”) ja Mozartin Ryöstö seraljista (1782) ja A-duuri pianosonaatin nro 11 (KV 331) 3. osassa ("Turkkilainen rondo") ja Joseph Haydnin sinfoniassa nro 100 (1794, Sotilassinfonia). Ludwig van Beethoven käytti musiikkityyliä näytelmämusiikkisävellyksen Ateenan rauniot (opus 113) "Turkkilaisessa marssissa" ja 9. sinfonian finaalin tenorisoolossa ("Froh, wie Seine Sonnen fliegen"). ==Lähteet== == Aiheesta muualla == * Esittely mehter- musiikista * Mehter-marsseja MP3-tiedostoina Luokka:Sotilasmusiikki Luokka:Osmanien valtakunnan kulttuuri
Märssy

Märssy on purjelaivan mastoon kiinnitetty vaakataso. Erityisesti tähystäjän asemapaikaksi tarkoitetussa märssykorissa oli laidat. Märssykorissa työskennelleen tähystäjän työhön kuului laivaa uhkaavien vaarojen (kuten karikkojen, vihollislaivojen, merirosvolaivojen, jäävuorten jne.) tai satamien ja rantautumispaikkojen havaitseminen ja niistä muulle miehistölle tiedottaminen. Nykyään tutkat ja muut vastaavat laitteet ovat pääasiassa syrjäyttäneet märssykorit. Märssy toimii myös maston saalinkina. Luokka:Merenkulku Luokka:Purjealuksen rakenne gl:Carallo
Charité

Charité on yliopistollinen sairaala Berliinissä, ja se on Humboldt-yliopiston ja Freie Universität Berlinin yhteinen instituutio lääketieteellistä opiskelua varten. Charitén sairaalakompleksi on nykyään Euroopan suurin yliopistollinen sairaala. Charite on perustettu vuonna 1710, joten se on myös Euroopan vanhimpia yhä toiminnassa olevia sairaaloita. Sairaalassa on 3 277 vuodepaikkaa, opiskelijoita noin 9 485 ja henkilökuntaa noin 18 217\. Charitéssa työskentelee yli 5 000 tutkijaa. Sen vuositulos 2022 oli 1,3 miljardia euroa.Facts and Figures Charité, viitattu 22.4.2024 Charitéta pidetään Saksan parhaana sairaalana. Newsweek-lehti on nimennyt sen koko Euroopan parhaaksi sairaalaksi vuosina 2018 ja 2019. Kymmenkunta Charitén tutkijaa on saanut Nobelin palkinnon.. Charitéssa on hoidettu muun muassa Aleksei Navalnyia ja Julija Tymošenkoa. ==Lähteet== ==Kirjallisuutta== * René Nyberg, Saksan historiaa sairaalan näkökulmasta. Kanava 3/2024, s. 53–55 ==Aiheesta muualla== * Sairaalan viralliset sivut * Charité Yle Areena (historiallinen draamasarja) Luokka:Sairaalat Luokka:Terveydenhuolto Saksassa Luokka:Berliinin rakennukset ja rakennelmat
Kuormasto

Kuormasto, myös huoltokolonna, tarkoittaa sotilasyksiköiden mukana liikkuvaa huoltoa. Kuormasto on sotilaallisia huoltokuljetuksia suorittavan kuljetusyksikön tai kuljetusosaston vanhentunut nimitys. Sanan merkitys voitiin 1930-luvulla määritellä joko ahtaammin, jolloin kuormastoon sisältyi vain hevosvetoisia ajoneuvoja, tai laajemmin, jolloin siihen katsottiin kuuluvan myös moottoriajoneuvoja. Tarve erilliselle kuormastolle tuli yksiköiden kasvun mukana. Pienet yksikkö saattoivat tehdä hyvin pitkiä matkoja turvautuen pelkästään ympäristön tarjoamaan ruokaan ja veteen, mutta huoltaminen kävi vaikeaksi armeijoiden koon kasvaessa. Aseiden ja varusteiden, kuten painavien haarniskojen kehitys ja tuliaseiden mukaantulo kasvattivat sotilaiden tarvitseman materiaalin määrää. Kuormastosta tuli elinehto pitkille vastustajan alueelle ulotetuille sotaretkille. Tämän vuokse se oli usein tärkeä kohde vastustajan sotatoimille. Kuormastot puolestaan kasvoivat armeijoiden mukana. Esimerkiksi Ononjoen taisteluun päättyneellä sotaretkellä vuonna 1410 keisari Yonglen joukkoihin sanotaan kuuluneen jopa 300 000 miestä ja 30 000 vankkurin kuormasto.Dictionary of Ming Biography s.12-15 Menneinä aikoina kuormasto koostui yleensä vetoeläinten, kuten hevosten ja härkien vetämistä vankkureista, mutta muitakin kuljetusmuotoja oli. Ristiretkellään 1100-luvulla Rikhard I Leijonamieli marssi Levanttiin autiomaan halki. Koska matka olisi ollut vaikeakulkuinen vankkureille ja niitä vetäville eläimille, turvautui hän laivoihin, jotka huolsivat hänen rannikon läheisyydessä kulkevia joukkojaan. ==Lähteet== * ===Viitteet=== == Aiheesta muualla == Luokka:Tukevat aselajit
Thunder Bayn kansainvälinen lentoasema

Thunder Bayn kansainvälinen lentoasema (; ) on lentoasema Kanadan Ontarion provinssissa Thunder Bayn kaupungissa. Kentän omistaa Transport Canada ja sitä ylläpitää Thunder Bay International Airports Authority. Vuonna 2007 lentoaseman kautta kulki 626 351 matkustajaa, lentoasema oli Ontarion kolmanneksi vilkkain ja Kanadan 15. vilkkain lentoasema. Lentoaseman rakennustyöt alkoivat vuonna 1938. Osasyynä rakentamiseen oli työttömien työllistäminen kaupungissa. Alun perin lentoasema tunnettiin nimellä Fort William Municipal Airport. Vuonna 1994 lentoasemalla suoritettiin laajamittaisia korjauksia ja uudistuksia. Tuolloin valmistui muun muassa uusi terminaalirakennus. == Lentoyhtiöt ja kohteet == Lentoyhtiö Kohteet Air Canada Jazz Ottawa, Toronto-Pearson, Winnipeg Air Creebec tilauslentoja, Timmins Bearskin Airlines Dryden, Fort Frances, Sault Ste. Marie, Sioux Lookout, Sudbury, Winnipeg CanJet Fort McMurray Northwest Airlink, Mesaba Airlinesin kalustolla Minneapolis/St. Paul Porter Airlines Toronto-City Centre Skyservice Cancún (kausittainen) Thunder Airlines tilauslentoja Wasaya Airways Sioux Lookout WestJet Punta Cana (kausittainen), Toronto-Pearson, Winnipeg == Lähteet == == Aiheesta muualla == * Thunder Bayn kansainvälinen lentoasema Luokka:Ontarion lentoasemat Lentoasema
Luettelo Britannian kuninkaallisen laivaston taisteluristeilijöistä

Tämä on luettelo Kuninkaallisen laivaston taisteluristeilijöistä * Invincible- luokkaGardiner, Robert s. 24 ** Invincible (1908) - uponnut 1916 ** Indomitable (1907) ** Inflexible (1908) * Indefatigable-luokkaGardiner, Robert s. 26-27 ** Indefatigable (1909) - uponnut 1916 ** New Zealand (1911) ** HMAS Australia (1911) (Australian laivasto) * Lion-luokkaGardiner, Robert s.29 ** Lion (1910) ** Princess Royal (1911) ** Queen Mary (1912) - uponnut 1916 * Tiger-luokkaGardiner, Robert s. 32-33 ** Tiger (1913) ** toinen alus, mahdollisesti nimetty Leopardiksi, esitys tehty, muttei koskaan tilattu. * Renown-luokkaGardiner, Robert s. 38-39 ** Renown (1916) ** Repulse (1916) - uponnut 1941 ** Resistance (rakentamaton) * Courageus-luokka raskaasti aseistettuja keveitä risteilijöitä (muutettu lentotukialuksiksi)Gardiner, Robert s. 39-40 ** Courageous (1916) - uponnut 1939 ** Glorious (1916) - uponnut 1940 ** Furious (1916) * "Admiral"- tai Hood-luokkaGardiner, Robert s. 41 ** Hood (1918) - uponnut 1941 ** Howe (valmistamaton) ** Rodney (valmistamaton) ** Anson (valmistamaton) *G3-luokkagardiner, Robert s. 41-42 ** 4 alusta suunniteltu, ei tilattu (1921) == Lähteet == * === Viitteet === * Taisteluristeilijät
Mr. Lonely – Yksin

Mr. Lonely – Yksin on Juhani Markolan toinen albumi. Se julkaistiin vuonna 1977. ==Kappaleet== # # # # # # # # # # # # == Lähteet == Luokka:Vuoden 1977 albumit Luokka:Juhani Markolan albumit
Yksinäisyys (albumi)

Yksinäisyys on Topi Sorsakosken kuudes ja soolouran toinen studioalbumi, joka julkaistiin marraskuussa 1991. Levy on ensimmäinen, jonka Sorsakoski teki erottuaan Agents-yhtyeestä. Albumi julkaistiin C-kasettina, vinyylilevynä ja CD-levynä Parlophone-levymerkillä. Vuonna 2012 levystä julkaistiin remasteroitu uusi CD-painos. Albumin kansikuvan on ottanut ja suunnitellut Stefan Bremer. Albumista tuli suuri menestys ja oli julkaisunsa yhteydessä Suomen listaykkösenä viikon ajan ja albumi pysyi yhteensä listalla 19 viikon ajan. Albumi saavutti kultalevyrajan jo julkaisuvuotenaan ja ylitti neljän vuoden kuluttua vuonna 1995 platinalevyrajan. Levyä on myyty yhteensä 64 022 kappaletta ja on täten Sorsakosken soolouran toisiksi myydyin levy heti hänen debyyttialbuminsa Hurmion jälkeen. Albumilta julkaistiin kolme singleä, joista ensimmäisen singlen A-puolen kappale Haavekuva oli radioiden toiseksi soitetuin kappale kahden viikon ajan marraskuussa 1991. == Kappaleet == Kaikki kappaleet sovittanut Markku Johansson. === A-puoli === # # # # # # === B-puoli === # * # # # # # == Kokoonpano == * Topi Sorsakoski - laulu === Markku Johanssonin orkesteri === * Markku Johansson - sovitukset, orkesterin johto, trumpetti ja flyygelitorvi * Jari Puhakka - kosketinsoittimet * Juha Lanu - kitarat * Heikki Virtanen - basso * Jartsa Karvonen - lyömäsoittimet * Vesa Aaltonen - rummut * Irma Tapio - kuoro (taustalaulu) * Marjo-Riitta Kervinen - kuoro (taustalaulu) * Aale Lindgrén - oboe * Heikki Jäntti - huuliharppu * Juhani Aaltonen - saksofonit ja huilu * Markus Maskuniitty - käyrätorvi === Heikki Hämäläisen jousiryhmä === * Heikki Hämäläinen - äänenjohtaja * Jorma Ylönen - viulut * Seppo Rautasuo - viulut * Mikko Pesonen - viulut * Lauri Haapanen - viulut * Teodor Nicolau - viulut * Taru Leväinen - viulut * Mauri Pietikäinen - viulut * Arja Pesonen - viulut * Kari Lindstedt - sellot === Tuotanto === * Juha Laakso - äänitys, miksaus ja masterointi (Finnvox) * Mika Jussila - kaiverrus * Markku Johansson - tuottaja * Stefan Bremer - kannen kuvat ja suunnittelu == Lähteet == Luokka:Vuoden 1991 albumit Luokka:Topi Sorsakosken albumit Luokka:Markku Johanssonin tuottamat albumit
HMS Inflexible

HMS Inflexible on ollut viiden Britannian Kuninkaallisen laivaston aluksen nimenä. *HMS Inflexible (1776), 18-tykkinen sluuppi *HMS Inflexible (1780), 64-tykkinen kolmannen luokan linjalaiva *HMS Inflexible (1845), puinen potkurisluuppi *HMS Inflexible (1876), taistelulaiva *HMS Inflexible (1907), Invincible-luokan taisteluristeilijä.
Boot Camp

Boot Camp on macOS:n työkalu, jolla voidaan käyttää Windows XP-, Windows Vista- tai Windows 7 -käyttöjärjestelmää Macintosh-koneilla. Versiosta Mac OS X v10.5 lähtien Boot Camp on ollut macOS:n osa. == Laitteistovaatimukset == * Intel-pohjainen Macintosh-tietokone. * Mac OS X v10.5:n asennuslevy. * Sisäänrakennettu tai USB-hiiri ja näppäimistö * Vähintään 10 GB vapaata tilaa kovalevyllä. * Windows XP:n, Vistan tai 7:n asennuslevyBoot Camp: System requirements for Microsoft Windows == Lähteet == == Aiheesta muualla == * Boot Camp -tukisivusto Luokka:MacOS Luokka:Applen ohjelmistot
Sivullissuoja

Sivullissuoja tarkoittaa varallisuuteen liittyvän oikeuden haltijan suojaa sellaista henkilöä tai oikeushenkilöä vastaan, jonka kanssa oikeudenhaltija ei ole solminut sopimusta tai muuta vastaavaa oikeussuhdetta. Sivullissuoja jaetaan dynaamiseen ja staattiseen sivullissuojaan.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 739–744. Dynaaminen sivullissuoja kuuluu oikeudellisen määräämisvallan eli kompetenssin yhteyteen.Oikeudenhaltija saa dynaamista sivullissuojaa, jos oikeusperuste sitoo myös sivullisia. Esimerkkinä tällaisesta on vaikkapa luovutuksensaajan suoja luovuttajan myöhempiä velkojia vastaan. Samasta suojasta on kyse, kun luovuttaja ei omista luovuttamaansa esinettä, ja esineen oikea omistaja vaatii sitä itselleen luovutuksensaajalta. Staattinen sivullisusoja tarkoittaa viranomaismenettelyn avulla saatua suojaa oikeudenloukkauksia vastaan. Oikeutta loukkaavan tahon edellytetään tällöin käyttäytyvän saamansa käskyn tai kiellon mukaisesti. Suojaa hakevan on tehtävä aloite eli käynnistettävä viranomaismenettely, jossa oikeudenloukkaajalle määrätään sanktio. Staattisen sivullissuojan ilmentymiä ovat oikeustilan ennallistaminen, hallinnan palauttaminen, kielto jatkaa oikeudenloukkausta, rangaistus ja vahingonkorvausvelvollisuus. ==Lähteet== Luokka:Esineoikeus
Oikeudellinen tietovaranto

Oikeudellinen tietovaranto on oikeuselämän toimijoiden käytettävissä oleva oikeudellisen informaation kokonaisuus, jonka sisältö on järjestetty ja jatkuvasti ylläpidetty. Tehokkaimmin tällaista laajaa tietovarantoa voidaan hyödyntää tietoverkkojen avulla. Oikeudellisen tietovarannon keskeisimmän osan muodostaa oikeuslähdeinformaatio, mutta siihen sisältyvät myös oikeustilastot ja muutkin oikeuselämää kuvaavat tietovarannot.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 602–604. Oikeudellisen perustietovarannon muodostaa virallinen oikeuslähdeaineisto, jonka kehittämisessä ja ylläpidossa on tärkeää tiedon saatavuus, tavoitettavuus ja ymmärrettävyys. Ennen tietotekniikan käyttöönottoa tietovarantojen kokoamisen ja ylläpidon hoitivat oikeuskirjastot. Suomessa ensiaskel laajan oikeuslähdeinformaation tietovarannon kokoamiseen oli Finlex-oikeustietopankin perustaminen vuonna 1980. Se oli tosin aluksi maksullinen. Oikeudellisen perustietovarannon ylläpidolla saavutetaan kulttuurista, toiminnallista, yhteiskunnallista ja etenkin oikeusturvaan liittyvää hyötyä. Siksi tämän tietovarannon tulisi olla korvauksetta kaikkien käytettävissä. Euroopan unionissa virallistiedon saatavuudesta keskusteltiin pitkään. Vuonna 1989 Euroopan komissio antoi suosituksen julkisin varoin kootun tiedon luovuttamisesta tarvitsijoille luovutuskustannuksia vastaan. Vuonna 1999 aiheesta julkaistiin vihreä kirja eli laajalevikkinen asiakirja kommenttien saamiseksi. ==Lähteet== Luokka:Oikeustiede
Tiger-luokka (taisteluristeilijä)

Tiger-luokka oli Britannian Kuninkaallisen laivaston taisteluristeilijäluokka, jonka piti alun perin olla osa edeltävää Lion-luokkaa. Luokkaan suunniteltiin kaksi alusta, mutta ainoastaan yksi valmistui, HMS Tiger. Tiger-luokan alusten piti alun perin olla Lion-luokan aluksia, mutta tammikuussa 1911 aloitettiin Vickers-Armstrongin telakalla Keisarillisen Japanin laivaston taisteluristeilijän Kongon rakentaminen. Kongon pääaseet oli sijoitettu uudella tavalla ainoastaan aluksen keulaan ja perään ja keskilaivaan sijoitettu torni oli jätetty kokonaan pois. Näin saatiin lyhyempään alukseen sama tulivoima kuin aiemmin. Samoin aluksen suojaa voitiin parantaa sisätilojen yhtenäistyessä.Gardiner, Robert s. 32-33 ==Lähteet== * * === Viitteet === Luokka:Kuninkaallisen laivaston taisteluristeilijät en:Tiger class battlecruiser